Pre vás a vaše deti, pre všetkých športových hrdinov, sme pripravili nezabudnuteľné letné prázdniny s každodenným futbalovým, basketbalovým, korčuliarskym, tanečným či plaveckým tréningom, plné športových zážitkov, smiechu, zábavy a nových kamarátstiev.

Deti čaká program plný aktívneho tréningu vybraného športu (preferovanej aktivity), športových aktivít, netradičných športov a voliteľných workshopov počas poobedia.

Po úspešnom jarnom plaveckom tábore [**AQUA HERO CAMP**](https://www.youtube.com/watch?v=LuBRTx67TB0&feature=youtu.be) prinášame 1. ročník multišportového a zážitkového tábora **SUMMER HERO CAMP 2024**.

**SUMMER HERO CAMP**  je určený pre všetkých nadšencov športu, pohybu, kreativity, tanca, zážitkov, vody a zábavných workshopov vo veku od 6-13 rokov.

Naše **HERO LETO** odštartuje prvým turnusom už 1. JÚLA s ukončením 5. JÚLA. Celkovo pôjde o nezabudnuteľných 8 turnusov, ten posledný sa odohrá od 19. do 23. AUGUSTA.

Petržalčatá počas celého leta ovládnu **areál ZŠ Pankúchova**, kde ich okrem krásneho outdoorového prostredia a ihrísk čaká aj čerstvo zrekonštruovaný bazén, pričom práve plávanie môže byť jednou z ich hlavných celotýždňových aktivít.

Petržalčatá budú v rukách skúsených a kvalifikovaných trénerov a animátorov,  ktorí majú za sebou dlhoročné skúsenosti nielen ako športoví tréneri a tréneri plávania, ale aj ako animátori v táboroch.

**Program** bude zameraný predovšetkým **na doobedňajšie tréningy športovej aktivity**, ktorú deti preferujú počas celého týždňa, následne budú pokračovať rôzne kreatívno-zábavné súťaže a  spoločenské hry. V poobedňajších hodinách budú prebiehať **WORKSHOPY**, ktorých zameranie si deti vyberú deň vopred. Vďaka nim tak môžu na jeden deň vyskúšať a spoznať aj iné aktivity.

Deti si preferovanú aktivitu (formou doobedňajšieho tréningu na všetkých päť dní) môžu vybrať z nasledovnej ponuky: **Futbalový HERO,  Basketbalový  HERO , Plavecký AQUA HERO, Move and Dance HERO , IN-LINE HERO.**

Okrem hlavných aktivít a zážitkových **ADVENTURE  hier** počas celého dňa si Petržalčatá môžu zvoliť **WORKSHOPY**, tentokrát na poobedňajšie hodiny. Rozmanitú ponuku tvorí hip-hop, americký futbal, nerf súboj v našej outdorovej nerf aréne, rôzne druhy tancov, ale aj kreatívne dielne či iné zábavné hry.

Pre deti bude pripravená celodenná strava v podobe desiaty, obeda a olovrantu, ako aj celodenný pitný režim.

Naša ponuka sa pripravuje a čoskoro bude detailnejšie opísaná aj na našej webovej stránke [www.petrzalkasportuje.sk](http://www.petrzalkasportuje.sk)

**Neváhajte a staňte sa aj vy hrdinami petržalského leta 2024. Vyberte si preferovanú aktivitu, termín a zažite nezabudnuteľný týždeň spolu s nami!**

V prípade, že mate záujem o účasť vášho dieťaťa  v našom tábore, potvrďte ju, prosíme, **čo najskôr** vyplnením [**PRIHLÁŠKY**.](https://petrzalkasportuje.sk/events/summer-hero-camp-2024/) Neváhajte dlho, počet miest je limitovaný. 

Tábor Vám ponúkame v **skvelej cene 179 EUR/dieťa** (možnosť úhrady v dvoch splátkach)

Tešíme sa na vaše prihlášky. 

V prípade ďalších otázok ma neváhajte kontaktovať na telefónnom čísle **0947 487 212**, prípadne e-mailom na [**maria.faktorova@petrzalka.sk**](mailto:maria.faktorova@petrzalka.sk).

Po vyplnení prihlášky, po spustení rezervačného systému na webe, budete vyzvaní na platbu prostredníctvom webovej stránky [www.petrzalkasportuje.sk](http://www.petrzalkasportuje.sk).